Coba jelasin Ciri kimia dari Polietilena dalam bahasa melayu dong

Polietilena terdiri daripada hidrokarbon tepu, tidak berkutub serta berjisim molekul tinggi, oleh itu ciri kimianya mirip parafin. The individual Makromolekulnya tidak berhubung secara kovalen. Ia juga cenderung menghablur dengan separanya kerana struktur molekulnya yang bersimetri. Kehabluran yang tinggi meningkatkan ketumpatan serta kestabilan mekanikal dan kimia.

Kebanyakan politetilena pelbagai jenis ketumpatan mempunyai rintangan kimia yang tinggi yakni tidak terjejas oleh asid atau bes yang kuat serta agen pengoksida atau pengurang yang sederhana. Sampel hablur bahan ini tidak larut pada suhu bilik. Polietilena (umumnya dapat dilarutkan dalam hidrokarbon aromatik seperti toluena or xilena yang ditnggikan suhunya, atau pelarut berklorin seperti trikloroetana atau triklorobenzena.

Polietilena menyerap hampir tiada air. Ketelapannya kepada wap gas (jenis yang berkutub sahaja) dan air lebih rendah daripada kebanyakan plastik manakala oksigen, karbon dioksida dan perasa makanan pula boleh meresapinya dengan senang.

PE boleh menjadi rapuh apabila terdedah kepada sinaran matahari, oleh itu karbon hitam digunakan sebagai ramuan penstabil untraungu semasa penghasilannya.

Ia membakar dengan perlahannya dengan nyalaan biru berhujung kuning dengan bau seakan parafin (seperti api lilin). Bahan apinya terus membakar meskipun dialihkan api tersebut serta menghasilkan sisa titisan.

Kepingan polietilena tidak boleh ditekan mahupun ditempel bersama melainkan dirawat terlebih dahulu.